సురేష్ కడలి

సురేష్ కడలి ఆంధ్రప్రదేశ్ రాష్ట్రానికి చెందిన చిత్రకారుడు, సినీ పోస్టర్ డిజైనర్. 

 జననం 
ఇతను 1964లో పశ్చిమ గోదావరి జిల్లా నరసాపురం లోని ఒక మధ్య తరగతి కుటుంబంలో జన్మించాడు. ఇతని తండ్రి ముసలయ్య, తల్లి వెంకట నరసమ్మ.  

 చిత్రకళా ప్రస్థానం 
పుట్టుకతోనే చిత్రకళను వరంగా పొందిన సురేష్ ఒకటవ తరగతి నుండే బొమ్మలు గీయడం ప్రారంభించాడు. కొడుకు ఆశక్తిని గుర్తించిన తల్లి నరసమ్మ స్థానిక కమర్షియల్ ఆర్టిస్ట్ మూర్తి దగ్గర పనిలో పెట్టింది. తన పన్నెండవ ఏట మద్రాసు వెళ్ళి సినీరంగంలో ఎస్.ఎం. కేతా గారి దగ్గర కెరీర్ ప్రారంభించి, ఈశ్వర్, గంగాధర్ గార్ల శిష్యరికంలో సినీ పోస్టర్ డిజైనింగ్ లో మెళకువలు నేర్చుకొని సుమారు 300 సినిమాలకు సినీ పోస్టర్స్ డిజైన్ చేశాడు. బాపు గారి దగ్గర శ్రీరామరాజ్యం సినిమాకు కళాదర్శకత్వంలో పనిచేశాడు. ప్రఖ్యాత చిత్రకాకారులు రాం కుమార్ శర్మ గారి పెయింటింగ్ శైలి అంటే సురేష్ కు ఎంతో ఇష్టం. వేలాది పత్రికలకు, పుస్తకాలకు ముఖచిత్రాలు; కథలకు చిత్రాలు గీశాడు.

 పురస్కారాలు 
కలియుగ పాండవులు, పల్నాటి సింహం, అగ్గిరాజు, తలంబ్రాలు, అంకుశం, ఆహుతి, తాండ్ర పాపారాయుడు, ఆగ్ని పుత్రుడు లాంటి సుమారు 300 సినిమాలకు పబ్లిసిటీ డిజైన్ ఆర్టిస్ట్ గా పనిచేసి,  ఇప్పటివరకు దాదాపుగా 5000లకు పైగా పెయింటింగ్స్ వేసిన సురేష్ అనేక పురస్కారాలు అందుకున్నాడు. హైదరాబాదు సమీపంలోని నాగోల్ రామాలయం పైకప్పు లోపలి భాగంలో సురేష్ చిత్రించిన శ్రీ రామపట్టాభిషేకం మ్యూరల్ ఆర్ట్ వీరి ప్రతిభకు నిదర్శనం.
 2017 లో ఆంధ్రప్రదేశ్ ప్రభుత్వం నుండి 'కళారత్న' పురస్కారం
 1922 బాపు-రమణ-బాలు కళాపీఠం, గుంటూరు వారి బాపు చిత్రకళా పురస్కారం

 ఇతర విషయాలు 
ప్రముఖ సినీదర్శకులు వంశీ రాసిన 'మా పసలపూడి కథలు', 'పండగరోజుల్లో మా పసలపూడి యాత్ర?' లాంటి ఎన్నో కథలకు స్వాతి వారపత్రికలో అపురూపమైన బొమ్మలు వేశాడు.

 మూలాలు 

 https://www.youtube.com/watch?v=Zi-qTbIT5E0
 https://64kalalu.com/artist-kadali-suresh-experience-with-vapa/

 వెలుపలి లంకెలు 

వర్గం:1964 జననాలు
వర్గం: పశ్చిమ గోదావరి జిల్లా చిత్రకారులు
వర్గం:జీవిస్తున్న ప్రజలు